CELEX: 62012TA0234
Language: lt
Date: 2015-09-08 00:00:00
Title: Byla T-234/12: 2015 m. rugsėjo 8 d. Bendrojo Teismo sprendimas byloje Amitié/Komisija (Arbitražinė išlyga — Subsidija — Finansinė parama — Mokėjimo sustabdymas — Prašymas atlyginti deklaruotas išlaidas — Žala — Delspinigiai — Debeto aviza — Sutartinė atsakomybė — Priešieškinis)

19.10.2015   
            
            
               LT
            
            
               Europos Sąjungos oficialusis leidinys
            
            
               C 346/13
            
         2015 m. rugsėjo 8 d. Bendrojo Teismo sprendimas byloje Amitié/Komisija
   
   (Byla T-234/12) (1)
   
   ((Arbitražinė išlyga - Subsidija - Finansinė parama - Mokėjimo sustabdymas - Prašymas atlyginti deklaruotas išlaidas - Žala - Delspinigiai - Debeto aviza - Sutartinė atsakomybė - Priešieškinis))
   (2015/C 346/15)
   Proceso kalba: anglų
   
      Šalys
   
   
      Ieškovė: Amitié Srl (Bolonija, Italija), atstovaujama advokatų D. Bogaert, M. Picat ir C. Siciliano
   
      Atsakovė: Europos Komisija, atstovaujama F. Moro ir S. Delaude, iš pradžių padedamų advokatų R. Van der Hout ir A. Krämer, vėliau – advokatų R. Van der Hout ir A. Köhler
   
      Dalykas
   
   Pagal SESV 272 straispnį ir 340 straipsnio pirmą pastraipą pareikštas ieškinys, kuriuo siekiama, pirma, konstatuoti, kad ieškovės gautos sumos vykdant susitarimą dėl subsidijos ir du susitarimus dėl finansinės paramos, sudarytus ieškovės ir Bendrijos, ir finansinė bauda bei delspinigiai, kuriuos Komisija, atsižvelgdama į galutines finansinio audito išvadas, prašo ieškovės grąžinti arba sumokėti, nėra mokėtini arba bent jau mokėtina ne visa suma; be to, kad Komisijos teisei taikyti galutines audito išvadas kitam susitarimui dėl paramos yra taikomas senaties terminas ir galiausiai, kad dėl Komisijos atsirado Sąjungos sutartinė atsakomybė, kai ji, remdamasi pirminėmis finansinio audito išvadomis, sustabdė ieškovei mokėtinos sumos pagal du kitus susitarimus dėl subsidijos pervedimą ir, antra, kadi š Komisijos būtų priteistos sumos, kurios jai vis dar mokėtinos pagal susitarimus dėl subsidijos, kurių vykdymas buvo sustabdytas, ir pagal kitą susitarimą dėl finansinės paramos bei delspinigius ir žalą, kuria ieškovei būtų atlyginta jos patirti nuostoliai dėl Komisijos piktnaudžiavimo teisėmis, kurias ji grindė susitarimais dėl finansinės paramos bei subsidijos, kurių atžvilgiu buvo atliktas finansinis auditas ir susitarimais dėl subsidijos, kurie buvo sustabdyti po šio audito.
   
      Rezoliucinė dalis
   
   
               1.
            
            
               Nereikia priimti sprendimo dėl Amitié Srl, prašymo, kuriuo siekiama, kad Europos Komisija atsisakytų ginčyti sumas, kurias jai liko sumokėti pagal referencinius susitarimus dėl subsidijos ECP-2007-DILI-517005, susijusiu su Athena projektu (Access to cultural heritage networks across Europe) ir ECP-2008-DILI-538025, susijusiu su Judaica Europeana projektu (Jewish urban digital European integrated cultural archive).
            
         
               2.
            
            
               Atmesti likusią ieškinio dalį.
            
         
               3.
            
            
               Priteisti iš Amitié sumokėti Komisijai, pirma, 50 458,23 EUR sumą su 4,5 % metinėmis palūkanomis, skaičiuojant nuo 2012 m. balandžio 6 d. iki visiško šios sumos sumokėjimo, antra, 261 947,36 EUR su 4,25 % metinėmis palūkanomis, skaičiuojant nuo 2012 m. gruodžio 28 d. iki visiško šios sumos sumokėjimo ir, trečia, 358 712,35 EUR sumą su 4,5 % metinėmis palūkanomis, skaičiuojant nuo 2012 m. gegužės 8 d. iki visiško šios sumos sumokėjimo bei, ketvirta, 5 045,82 EUR sumą su 4,5 % metinėmis palūkanomis, skaičiuojant nuo 2012 m. birželio 23 d. iki visiško šios sumos sumokėjimo.
            
         
               4.
            
            
               Amitié padengia savo bylinėjimosi išlaidas ir keturias penktąsias Komisijos bylinėjimosi išlaidų.
            
         
               5.
            
            
               Europos Komisija padengia vieną penktąją savo bylinėjimosi išlaidų.
            
         
      (1)  OL C 243, 2012 8 11.